ಗೆಳೆಯ ಮತ್ತೆ ಹುಟ್ಟಿಬಂದ – ಚಿರು ಮಗು ನೋಡಿ ಸಂಭ್ರಮಿಸಿದ ಸೃಜನ್

ಬೆಂಗಳೂರು: ಶುಕ್ರವಾರ ಜನಿಸಿದ ನಟ ಚಿರಂಜೀವಿ ಸರ್ಜಾ ಅವರ ಪುತ್ರನನ್ನು ನೋಡಲು ನಟ ಸೃಜನ್ ಲೋಕೇಶ್ ಮತ್ತು ಗಿರಿಜಾ ಲೋಕೇಶ್ ಅವರು ಇಂದು ಆಸ್ಪತ್ರೆಗೆ ಭೇಟಿ ನೀಡಿದ್ದಾರೆ.

ಕಳೆದ ಜೂನ್ 7ರಂದು ಹೃದಯಾಘಾತದಿಂದ ಚಿರಂಜೀವಿ ಸರ್ಜಾ ಅವರು ಸಾವನ್ನಪ್ಪಿದರು. ಅವರು ಸಾವನ್ನಪ್ಪಿದ ವೇಳೆ ಅವರ ಪತ್ನಿ ನಟಿ ಮೇಘನಾ ರಾಜ್ ಅವರು ಗರ್ಭಿಣಿಯಾಗಿದ್ದರು. ಶುಕ್ರವಾರ ಅವರಿಗೆ ಹೆರಿಗೆಯಾಗಿದ್ದು, ಗಂಡು ಮಗು ಜನಿಸಿದೆ. ಈ ಮೂಲಕ ಸರ್ಜಾ ಕುಟುಂಬದವರಿಗೂ ಮತ್ತು ಚಿರಂಜೀವಿ ಅಭಿಮಾನಿಗಳು ಖುಷಿ ನೀಡಿದೆ.

ಇಂದು ಜೂನಿಯರ್ ಚಿರುವನ್ನು ನೋಡಲು ಆಸ್ಪತ್ರೆಗೆ ಬಂದಿದ್ದ ನಟ ಸೃಜನ್ ಲೋಕೇಶ್ ಮತ್ತು ಗಿರಿಜಾ ಲೋಕೇಶ್ ಅವರು ಮಗುವನ್ನು ನೋಡಿ ಸಂಭ್ರಮ ಪಟ್ಟಿದ್ದಾರೆ. ಅದರಲ್ಲೂ ಗಿರಿಜಾ ಲೋಕೇಶ್ ಅವರು ಮಗು ನೋಡಿ ಚಿರಂಜೀವಿ ರೀತಿಯೇ ಮಗುವಿನ ಹೋಲಿಕೆ ಇದೆ ಖುಷಿಪಟ್ಟಿದ್ದಾರೆ. ನಂತರ ಸೃಝನ್ ಲೋಕೇಶ್ ಅವರು ಮಗುವಿನ ಮೂಗು ಚಿರಂಜೀವಿ ರೀತಿಯೇ ಇದೆ ಗೆಳೆಯ ಮತ್ತೆ ಹುಟ್ಟಿಬಂದ ಎಂದು ಹೇಳಿದ್ದಾರೆ. ಮಗು ಹುಟ್ಟಿದ ದಿನ ಟ್ವೀಟ್ ಮಾಡಿದ್ದ ಸೃಜನ್ ಅಂದೇ ವೆಲ್‍ಕಮ್ ಬ್ಯಾಕ್ ಗೆಳಯ ಎಂದು ಬರೆದುಕೊಂಡಿದ್ದರು. ಇದನ್ನು ಓದಿ: ಥೇಟ್ ಚಿರು ಮೂಗಿನಂತೆ ಮಗುವಿನ ಮೂಗಿದೆ: ಐಶ್ವರ್ಯಾ ಸರ್ಜಾ

ಇಂದು ತಂಗಿಯ ಮಗನ ಮಗುವನ್ನು ನೋಡಲು ಹಿರಿಯ ನಟ ಅರ್ಜುನ್ ಸರ್ಜಾ ಅವರು ಕೂಡ ಆಸ್ಪತ್ರೆಗೆ ಬಂದಿದ್ದಾರೆ. ನಂತರ ಮಾತನಾಡಿದ ಅವರು, 20 ವರ್ಷದ ನಂತರ ಚಿರು ಮಗನನ್ನು ನಾನೇ ಬಹುಶಃ ಲಾಂಚ್ ಮಾಡ್ತೀನಿ. ಸೀಮಂತದ ಸಮಯದಲ್ಲಿ ಹಾಟ್ರ್ಲಿ ವೆಲ್ಕಮ್ ಜೂನಿಯರ್ ಚಿರು ಅಂತ ಎಲ್ಲರೂ ಹಾಡಿದ್ವಿ. ನಮಗೂ ಗಂಡು ಮಗು ಆಗುತ್ತೆ ಅಂತ ಗೊತ್ತಿರಲಿಲ್ಲ ಎಂದು ಸಂತಸ ವ್ಯಕ್ತಪಡಿಸಿದ್ದರು.